पाएं अपने शहर की ताज़ा ख़बरें और फ्री ई-पेपरडाउनलोड करें
शहर के दादाबाड़ी थाना इलाके में निगम कचरा टिपर गाडी में धार्मिक भावनाएं भड़काने वाला ऑडियो बजाने का मामला सामने आया है। स्थानीय लोगों ने टिपर चालक को पकड़ा और उसका वीडियो बना लिया। शहर में वीडियो तेजी से वायरल हुआ। इसके बाद हिंदू संगठनों में आक्रोश फैल गया। पुलिस फौरन हरकत में आई। ठेकेदार को थाने बुलाया गया। ठेकेदार की शिकायत पर टिपर चालक व उसके साथी को गिरफ्तार किया गया है।
यह है मामला
ठेकेदार अशोक पंचोली ने बताया कि सेक्टर 1 व 2 में 30 से ज्यादा टिपर का टेंडर है। टिपर चालकों ने एक ग्रुप बना रखा है। इसमें रोज के कामों का अपडेट दिया जाता है। टिपर में रविवार से कोरोना की नई ट्यून 'जिंगल बेल' चलाने के लिए मैसेज आया था। इस मैसेज को सुपरवाइजर रोहित ने ग्रुप में फॉरवर्ड किया गया था। इसी के फौरन बाद एक चालक जस्सू ने धार्मिक भावना भड़काने वाला मैसेज ग्रुप में डाल दिया। इसमें धार्मिक स्थल और कोरोना को जोड़कर कुछ विवादित बातें कहीं गई थीं।
यहां हुई गलती
रविवार को केशवपुर निवासी टिपर चालक दीपक काम पर आया तो उसने नई ट्यून 'जिंगल बेल' डाउनलोड करने की बजाय दूसरा धार्मिक भावना भड़काने वाला मैसेज डाउनलोड कर लिया। फिर ब्लूटूथ से कनेक्ट कचरा गाड़ी के स्पीकर में चला दिया। टिपर में धार्मिक भावना भड़काने वाली ट्यून सुनकर स्थानीय लोगों ने उसे रोका। पूछताछ की। उसने साफ कह दिया- सुपरवाइजर ने इस ट्यून को चलाने को कहा है। इसके बाद वीडियो सोशल मीडिया पर तेजी से वायरल हुआ। प्रशासन में हड़कंप मच गया।
ठेकेदार की शिकायत पर कार्रवाई
वायरल वीडियो के बाद पुलिस हरकत में आई। टिपर चालक को गिरफ्तार किया गया। पूछताछ व मोबाइल चेक करने के बाद मामला साफ हुआ। ठेकेदार की रिपोर्ट पर पुलिस ने मामले में कार्रवाई की। डीएसपी अंकित जैन ने बताया कि टिपर चालक दीपक व उसके साथी जस्सू को गिरफ्तार किया है। मामले की जांच की जा रही।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva hin_Deva zho_Hant eng_Latn